****

**Danas ćeš slikati temperama. Koji ti je sve pribor potreban?**

****

**Prisjetimo se što je to kontrast: svijetlo – tamno. To je kontrast između više boja svijetlih i tamnih tonova ili kontrast jedne boje svijetlih i tamnih tonova.**

**Ponovimo kako dobivamo svijetle tonove neke boje. Tako da boju pomiješamo s bijelom.**

**Kako dobivamo tamne tonove neke boje? Tako da je pomiješamo s crnom. Prisjetimo se što je kontrast: toplo – hladno. To je kontrast toplih i hladnih boja. Koje su tople boje? Koje su hladne boje?**

***Pogodite što ćemo danas slikati. Danas ćemo slikati nešto što je veliko, okruglo, žuto, vruće i bez čega ne bi bilo života na Zemlji. Što je to?* To je Sunce. Sunce je Zemlji najbliža zvijezda. Bez Sunca ne bi bilo života na Zemlji! Sunce je nama jako važno! Zato 3. svibnja obilježavamo Svjetski dan Sunca. Mi ćemo danas, u čast Suncu, obilježiti njegov dan slikanjem Sunca i to onakvog kakvoga ga zamišljamo u svemiru. *Zamislimo svemir. Zatvorite oči kako bi vam bilo lakše zamisliti ga. Kakav je? Je li svemir velik ili malen, pun ili prazan? Ima li zvjezdice ili ih nema? Zamislimo: svemir je hladan i taman. Kakve je boje? Tamnoplave, ljubičaste,zelenkaste…? Ili je možda šaren, ispunjen svim ovim tamnim tonovima boja? Sada zamislimo Sunce u tom tamnom svemiru. Sunce je svijetlo i toplo. A kakvog je oblika? Je li maleno u svemiru ili je veliko? Obasjava li svemir oko sebe? Ima li zrake ili ih nema? Kako se te zrake šire oko Sunca? S crtama ili kružno, uredno ili neuredno? Koliko se daleko u svemir pružaju te zrake? Malo – više se zadržavaju oko Sunca ili puno – putuju daleko u svemir?***

***Sada otvorimo oči.***

|  |
| --- |
| ***Danas ćemo temperama slikati Sunce u svemiru tako da prikažemo kontrast: svijetlo – tamno i kontrast: toplo – hladno. Svijetlim tonovima tople ili više toplih boja naslikat ćemo Sunce, a tamnim tonovima hladne ili više hladnih boja svemir.*** |